pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ชาวนาเฮ! นบข. เห็นชอบหลักการประกันรายได้เกษตรกรผู้ปลูกข้าว และมาตรการคู่ขนาน ปีการผลิต 64/65
วันพุธที่ 25 สิงหาคม 2564
ชาวนาเฮ! นบข. เห็นชอบหลักการประกันรายได้เกษตรกรผู้ปลูกข้าว และมาตรการคู่ขนาน ปีการผลิต 64/65
....
คณะกรรมการนโยบายและบริหารข้าวแห่งชาติ หรือ บอร์ดนบข. เห็นชอบในหลักการโครงการประกันรายได้เกษตรกรผู้ปลูกข้าว ปี 2564/65 รอบที่ 1 โดยกําหนดแนวทางการดําเนินโครงการเช่นเดียวกับปีที่ผ่านมา
.
เป้าหมาย คือ ข้าวเปลือกหอมมะลิ ข้าวเปลือกหอมมะลินอกพื้นที่ ข้าวเปลือกเจ้า ข้าวเปลือกหอมปทุมธานี และข้าวเปลือกเหนียว ในพื้นที่เพาะปลูกข้าวทั่วประเทศ ที่ขึ้นทะเบียนกับกรมส่งเสริมการเกษตร จํานวนกว่า 4.6 ล้านครัวเรือน
โดยราคาและปริมาณประกันรายได้ คือ ราคาความชื้นไม่เกิน 15% ไม่เกินครัวเรือนละ 40 ไร่ยกเว้นข้าวเจ้า ไม่เกิน 50 ไร่ โดยชดเชยเป็นจํานวนตันในแต่ละชนิดข้าว
.
1) ข้าวเปลือกหอมมะลิ 15,000 บาท/ตัน ครัวเรือนละไม่เกิน 14 ตัน
2) ข้าวเปลือกหอมมะลินอกพื้นที่ 14,000 บาท/ตัน ครัวเรือนละไม่เกิน 16 ตัน
3) ข้าวเปลือกเจ้า 10,000 บาท/ตัน ครัวเรือนละไม่เกิน 30 ตัน
4) ข้าวเปลือกหอมปทุมธานี 11,000 บาท/ตัน ครัวเรือนละไม่เกิน 25 ตัน
5) ข้าวเปลือกเหนียว 12,000 บาท/ตัน ครัวเรือนละไม่เกิน 16 ตัน
.
พร้อมเห็นชอบมาตรการคู่ขนาน รักษาเสถียรภาพราคาข้าวในช่วงที่ผลผลิตออกสู่ตลาดมาก เช่น สินเชื่อชะลอการเก็บเกี่ยวข้าว สินเชื่อเพื่อรวบรวมข้าว โครงการชดเชยดอกเบี้ยให้ผู้ประกอบการค้าข้าวในการเก็บสต๊อก การส่งเสริมและพัฒนาคุณภาพผลผลิต โดยมอบหมายให้หน่วยงานอื่นที่เกี่ยวข้องไปหารือเรื่องรายละเอียดการจัดสรรงบประมาณ ก่อนนําเสนอเข้าครม.ต่อไป
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สำนักงานปลัดกระทรวงกลาโหม พื้นที่ ศรีสมาน) (26 ก.ย.64)
วันจันทร์ที่ 27 กันยายน 2564
โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สํานักงานปลัดกระทรวงกลาโหม พื้นที่ ศรีสมาน) (26 ก.ย.64)
สู่เป้าหมาย 33,000 คน ภายใน กันยายน 2564
อัปเดต “ศูนย์ฉีดวัคซีนทางเลือก ซิโนฟาร์ม”อํานวยความสะดวกให้ประชาชน พื้นที่ปากเกร็ด จ.นนทบุรี
ฉีดวันที่ 26 ก.ย.64 จํานวน 250 คน
ฉีดไปแล้ว 33,000 คน
ต้องฉีดอีก 0 คน
รัฐบาลไทย-ข่าวทำเนียบรัฐบาล-ปลัด วธ. เป็นประธานการประชุมผู้บริหารสำนักงานปลัดกระทรวงวัฒนธรรม (ส่วนกลางและส่วนภูมิภาค Conference) ครั้งที่ ๖/๒๕๖๔
วันจันทร์ที่ 5 กรกฎาคม 2564
ปลัด วธ. เป็นประธานการประชุมผู้บริหารสํานักงานปลัดกระทรวงวัฒนธรรม (ส่วนกลางและส่วนภูมิภาค Conference) ครั้งที่ ๖/๒๕๖๔
การประชุมผู้บริหารสํานักงานปลัดกระทรวงวัฒนธรรม (ส่วนกลางและส่วนภูมิภาค Conference) ครั้งที่ ๖/๒๕๖๔ ผ่านระบบ Zoom ไปยังสํานักงานวัฒนธรรมจังหวัดทั่วประเทศ
วันที่ ๕ กรกฎาคม ๒๕๖๔ เวลา ๐๙.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมผู้บริหารสํานักงานปลัดกระทรวงวัฒนธรรม (ส่วนกลางและส่วนภูมิภาค Conference) ครั้งที่ ๖/๒๕๖๔ ผ่านระบบ Zoom ไปยังสํานักงานวัฒนธรรมจังหวัดทั่วประเทศ โดยมีนายกิตติพันธ์ พานสุวรรณ รองปลัดกระทรวงวัฒนธรรม นายประสพ เรียงเงิน รองปลัดกระทรวงวัฒนธรรม นายกฤษฎา คงคะจันทร์ หัวหน้าผู้ตรวจราชการกระทรวงวัฒนธรรม ผู้บริหารสํานักงานปลัดกระทรวงวัฒนธรรม ข้าราชการ และเจ้าหน้าที่ที่เกี่ยวข้องเข้าร่วม ณ ศูนย์ประชุมกระทรวงวัฒนธรรม ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-​ผู้บริหารกระทรวงอุตสาหกรรม นำคณะเจ้าหน้าที่ ก.อุตฯ ดูงาน บริษัทผู้นำแพคเกจจิ้งของอาเซียน
วันจันทร์ที่ 23 พฤษภาคม 2565
​ผู้บริหารกระทรวงอุตสาหกรรม นําคณะเจ้าหน้าที่ ก.อุตฯ ดูงาน บริษัทผู้นําแพคเกจจิ้งของอาเซียน
​ผู้บริหารกระทรวงอุตสาหกรรม นําคณะเจ้าหน้าที่ ก.อุตฯ ดูงาน บริษัทผู้นําแพคเกจจิ้งของอาเซียน
ผู้บริหารกระทรวงอุตสาหกรรม นําคณะเจ้าหน้าที่ ก.อุตฯ ดูงาน บริษัทผู้นําแพคเกจจิ้งของอาเซียน
วันนี้ (20 พฤษภาคม 2565) เวลา 09.00-16.00 น. นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรมรักษาราชการในตําแหน่งผู้ตรวจราชการกระทรวงอุตสาหกรรม เป็นประธานนําคณะผู้แทนจาก 7 หน่วยงานในสังกัดกระทรวงอุตสาหกรรม จํานวน 45 คน ไปศึกษาดูงานกระบวนการรีไซเคิลกระดาษ ศูนย์ออกแบบฯ และโรงงานการผลิตบรรจุภัณฑ์กระดาษลูกฟูก ณ โรงอัดเศษกระดาษบางบัวทอง จ.นนทบุรี และ บริษัทกลุ่มสยามบรรจุภัณฑ์ จํากัด โรงงานนวนคร จ.ปทุมธานี ของเครือ SCGP ซึ่งเป็นบริษัทผู้นําแพคเกจจิ้งของอาเซียน
กิจกรรมดังกล่าวเป็นส่วนหนึ่งใน “โครงการ 80 ปี กระทรวงอุตสาหกรรม 8,000 กิโลกรัม รีไซเคิลสู่สังคม” เพื่อให้เจ้าหน้าที่กระทรวงอุตสาหกรรมได้เรียนรู้ เข้าใจและเห็นตัวอย่างการดําเนินงานของกลุ่มธุรกิจบรรจุภัณฑ์ ตลอดห่วงโซ่การผลิต โดยมี นายนฤพนธ์ ซี่โฮ่ นักวิเคราะห์นโยบายและแผนชํานาญการพิเศษ กองตรวจราชการ สํานักงานปลัดกระทรวงอุตสาหกรรม และนางศิตา ดอนชมไพร หัวหน้ากลุ่มนโยบายและแผนงาน สํานักงานอุตสาหกรรมจังหวัดนนทบุรี ร่วมด้วย
รัฐบาลไทย-ข่าวทำเนียบรัฐบาล-"ชัยวุฒิ" ยังเชื่อไม่มีชื่อ จองกฐินซักฟอก ย้อนปมดารา Call out รมต. แค่เตือน ไม่ได้ดำเนินคดี ย้อนถามเฟคนิวส์ มีจริงหรือไม่ แล้วรมต. ผิดตรงไหน
วันอาทิตย์ที่ 15 สิงหาคม 2564
"ชัยวุฒิ" ยังเชื่อไม่มีชื่อ จองกฐินซักฟอก ย้อนปมดารา Call out รมต. แค่เตือน ไม่ได้ดําเนินคดี ย้อนถามเฟคนิวส์ มีจริงหรือไม่ แล้วรมต. ผิดตรงไหน
"ชัยวุฒิ" ยังเชื่อไม่มีชื่อ จองกฐินซักฟอก ย้อนปมดารา Call out รมต. แค่เตือน ไม่ได้ดําเนินคดี ย้อนถามเฟคนิวส์ มีจริงหรือไม่ แล้วรมต. ผิดตรงไหน
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมความเป็นไปได้ในการมีชื่อถูกอภิปรายไม่ไว้วางใจในครั้งนี้ว่าก็ต้องพร้อมอยู่แล้วเพราะรัฐมนตรีที่เข้ามาทําหน้าที่ก็ต้องอยู่รู้อยู่แล้วว่ามีอะไรที่เราทําไปมีอะไรที่เราจะชี้แจงประชาชนหรือชี้แจงต่อสมาชิกสภาผู้แทนราษฎรได้ซึ่งเท่าที่ดูตนคิดว่าตนไม่มีปัญหาอะไรคิดว่าชี้แจงได้ทุกเรื่องยังคิดว่าไม่น่ามีชื่อต้นมาได้อย่างไรไม่ทราบ
ส่วนประเด็นการCall outของดาราหรือบุคคลที่มีชื่อเสียงที่อาจถูกพุ่งเป้าซักฟอกในครั้งนี้นายชัยวุฒิย้อนถามว่าผิดกฏหมายตรงไหนไม่ได้ทุจริตตรงไหนเลยไม่เห็นมีอะไรตนได้แค่เตือนเขาว่าอย่าCall outและผิดกฎหมายส่วนจะมีการดําเนินคดีหรือไม่อย่างไรนั้นเป็นหน้าที่ของเจ้าหน้าที่ตํารวจและกระบวนการยุติธรรมต้องเข้าใจว่ารัฐมนตรีไม่ได้เป็นคนดําเนินคดีดาราตนแค่เตือนว่าอย่ามาCall outผิดกฎหมายอย่ามาสร้างเฟคนิวส์ก่อนย้อนถามสื่อว่าเฟคนิวส์มีจริงหรือไม่มีแล้วเป็นความผิดผมหรือไม่ตนก็มีหน้าที่ปราบปรามป้องกัน
ส่วนคิดหวังไว้ลึกๆว่าจะไม่มีชื่อในศึกซักฟอกครั้งนี้ใช่หรือไม่นั้นนายชัยวุฒิระบุก็ไม่มีใครอยากให้มีชื่ออยู่แล้วแต่ว่าหากมีก็พร้อมทําหน้าที่ในการชี้แจงและเชื่อว่าประชาชนและสมาชิกสภาผู้แทนราษฎรจะเข้าใจสิ่งที่เราได้ทํามา
***********
รัฐบาลไทย-ข่าวทำเนียบรัฐบาล-ยกระดับแปลงใหญ่
วันอังคารที่ 17 สิงหาคม 2564
ยกระดับแปลงใหญ่
กระทรวงเกษตรฯ เร่งขับเคลื่อนการดําเนินโครงการยกระดับแปลงใหญ่
นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมติดตามการดําเนินงานโครงการยกระดับแปลงใหญ่ ผ่านระบบ VDO Conference (Zoom) โดยมีผู้แทนจากกรมส่งเสริมการเกษตร ในฐานะฝ่ายเลขานุการฯ กรมประมง กรมปศุสัตว์ กรมการข้าว กรมหม่อนไหม การยางแห่งประเทศไทย กรมตรวจบัญชีสหกรณ์ และสํานักงานเศรษฐกิจการเกษตร เข้าร่วมการประชุม ซึ่งที่ประชุมได้รับทราบและเห็นชอบแผนการเบิกจ่ายงบประมาณโครงการฯ ของแปลงใหญ่ที่ได้รับการอนุมัติโครงการ จํานวน 3,381 แปลง และมีแปลงใหญ่ที่มีแผนดําเนินการเบิกจ่ายหลังวันที่ 30 กันยายน 2564 จํานวน 280 แปลง
ทั้งนี้ ได้เร่งรัดให้หน่วยงานรับผิดชอบทั้งหมด ควบคุม กํากับการดําเนินงานให้เป็นไปตามแผนอย่างเข้มงวด โดยกําหนดการเบิกจ่ายงบประมาณของแปลงใหญ่ให้แล้วเสร็จภายในวันที่ 15 ธันวาคม 2564 นี้ และดําเนินการทุกกิจกรรมให้เสร็จสิ้นภายในวันที่ 30 ธันวาคม 2564 ซึ่งจะมีการติดตามผลเป็นระยะทุกเดือนผ่านการทํางานเชิงบูรณาการ ทั้งในระดับพื้นที่และส่วนกลาง เพื่อให้การดําเนินงานโครงการเป็นไปอย่างมีประสิทธิภาพและบรรลุวัตถุประสงค์โครงการ อันจะสร้างประโยชน์ในการขับเคลื่อนพัฒนาเกษตรกรแปลงใหญ่ของประเทศต่อไป
รัฐบาลไทย-ข่าวทำเนียบรัฐบาล-เสริมแกร่ง! อาเซียนหนุน “ผู้ประกอบการสตรี” ขับเคลื่อนเศรษฐกิจภูมิภาค เตรียมลงนามปฏิญญาในการประชุมสุดยอดผู้นำอาเซียน พ.ย. 65
วันจันทร์ที่ 15 สิงหาคม 2565
เสริมแกร่ง! อาเซียนหนุน “ผู้ประกอบการสตรี” ขับเคลื่อนเศรษฐกิจภูมิภาค เตรียมลงนามปฏิญญาในการประชุมสุดยอดผู้นําอาเซียน พ.ย. 65
.....
ที่ประชุม ครม. (9 ส.ค. 65) เห็นชอบร่างปฏิญญาว่าด้วยการสร้างอนาคตที่ยั่งยืน ครอบคลุม และยืดหยุ่น ในการส่งเสริมผู้ประกอบการสตรีในภูมิภาคอาเซียน โดยส่งเสริมพลังทางเศรษฐกิจ พัฒนาผู้ประกอบการสตรี สร้างระบบและสิ่งแวดล้อมที่เอื้อต่อการเสริมศักยภาพ เสริมสร้างองค์ความรู้ ทักษะ ตลอดจนให้ความสําคัญแก่สตรีในการขับเคลื่อนเศรษฐกิจ โดยประกันสิทธิในการเข้าถึงการศึกษา การฝึกอบรม การเป็นผู้นํา และบริการด้านการเงินอย่างเท่าเทียม
.
แนวทางดําเนินการของประเทศสมาชิกอาเซียน เช่น กําหนดอุปสรรคเชิงโครงสร้างที่สตรีต้องเผชิญ เสริมสร้างนโยบายและกฎหมายสนับสนุนการพัฒนาความเป็นผู้ประกอบการสตรี ส่งเสริมการลงทุนในธุรกิจที่สตรีเป็นเจ้าของ ให้คุณค่างานการดูแลที่ไม่ได้รับค่าจ้างและงานในครัวเรือนของสตรี โดยสมาชิกอาเซียนจะรับรองร่างปฏิญญานี้ในการประชุมสุดยอดผู้นําอาเซียน ครั้งที่ 11 เดือน พ.ย. 65 ณ กรุงพนมเปญ ประเทศกัมพูชา
.
อ่านเพิ่มเติม คลิก >>https://www.thaigov.go.th/news/contents/details/57847
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายศักดิ์สยาม ชิดชอบ รัฐมนตรีว่าการกระทรวงคมนาคม ลงพื้นที่ติดตามความก้าวหน้าโครงการก่อสร้างสะพานข้ามห้วยทับทัน จังหวัดศรีสะเกษ
วันศุกร์ที่ 20 พฤษภาคม 2565
นายศักดิ์สยาม ชิดชอบ รัฐมนตรีว่าการกระทรวงคมนาคม ลงพื้นที่ติดตามความก้าวหน้าโครงการก่อสร้างสะพานข้ามห้วยทับทัน จังหวัดศรีสะเกษ
เพื่ออํานวยความสะดวกในการเดินทางของประชาชนสองจังหวัด ยกระดับคุณภาพชีวิต สร้างงานเพิ่มรายได้
นายศักดิ์สยาม ชิดชอบ รัฐมนตรีว่าการกระทรวงคมนาคม ลงพื้นที่ติดตามความก้าวหน้าโครงการก่อสร้างสะพานข้ามห้วยทับทัน อําเภอห้วยทับทัน จังหวัดศรีสะเกษ พร้อมด้วย พร้อมด้วย นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม นางสุขสมรวย วันทนียกุล เลขานุการรัฐมนตรีว่าการกระทรวงคมนาคม นายชยธรรม์ พรหมศร ปลัดกระทรวงคมนาคม นายสรพงศ์ ไพฑูรย์พงษ์ รองปลัดกระทรวงคมนาคม นายอภิรัฐ ไชยวงศ์น้อย อธิบดีกรมทางหลวงชนบท นายปริญญา แสงสุวรรณ อธิบดีกรมท่าอากาศยาน นายพิเชฐ คุณาธรรมรักษ์ รองอธิบดีกรมการขนส่งทางราง และหัวหน้าหน่วยงานในสังกัดกระทรวงคมนาคมที่เกี่ยวข้องร่วมลงพื้นที่ โดยมี นายสํารวย เกษกุล รองผู้ว่าราชการจังหวัดศรีสะเกษ หัวหน้าส่วนราชการในพื้นที่ สมาชิกสภาผู้แทนราษฎรพรรคภูมิใจไทย ผู้นําท้องถิ่น พร้อมด้วยประชาชนร่วมให้การต้อนรับ ในวันที่ 20 พฤษภาคม 2565
นายศักดิ์สยาม ชิดชอบ กล่าวว่า จากนโยบายของรัฐบาลภายใต้การบริหารงานของ พลเอก ประยุทธ์ จันทร์โอชา นายกรัฐมนตรี ที่มีความมุ่งมั่นพัฒนาโครงข่ายคมนาคมขนส่งทั่วทั้งประเทศ อย่างบูรณาการทั้งทางบก ราง น้ํา และอากาศ เพื่อขับเคลื่อนเศรษฐกิจของประเทศ สร้างความอยู่ดีกินดีให้กับประชาชน พร้อมสร้างความเชื่อมั่นในการเดินทางบนถนนและสะพานที่อยู่ในความดูแลของกระทรวงคมนาคม ให้มีความสะดวก ปลอดภัย ตรงเวลา มีประสิทธิภาพ และลดค่าครองชีพของประชาชน กระทรวงคมนาคมจึงมอบหมายให้กรมทางหลวงชนบท (ทช.) ดําเนินโครงการก่อสร้างสะพานข้ามห้วยทับทัน อําเภอห้วยทับทัน จังหวัดศรีสะเกษ เพื่อทดแทนสะพานเดิม (สะพานไม้) ซึ่งเป็นสะพานที่ประชาชนในพื้นที่ใช้ประโยชน์ในการเดินทางและขนส่งพืชผลทางการเกษตร เชื่อมต่อระหว่างบ้านหนองสะมอน ตําบลเมืองหลวง อําเภอห้วยทับทัน จังหวัดศรีสะเกษ กับตําบลหมื่นศรี อําเภอสําโรงทาบ จังหวัดสุรินทร์ ซึ่งมีสภาพชํารุดทรุดโทรม ทําให้ประชาชนเดินทางไม่สะดวกและอาจก่อให้เกิดอันตรายได้
ปัจจุบันโครงการดังกล่าวได้สํารวจออกแบบและประมาณการโครงการแล้วเสร็จ โดยมีรูปแบบการก่อสร้างเป็นสะพานคอนกรีตเสริมเหล็ก ความยาว 340 เมตร กว้าง 9 เมตร (ไม่มีทางเท้า) ถนนเชิงลาดกว้าง 6 เมตร ทั้ง 2 ฝั่ง ยาว 3,375 เมตร มีถนนต่อเชื่อมทั้ง 2 ด้าน พร้อมเครื่องหมายจราจรและสิ่งอํานวยความปลอดภัย งบประมาณในการก่อสร้างรวม 119,000,000 บาท โดยใช้งบประมาณปี 2566 จํานวน 23,800,000 บาท และงบผูกพันในปีต่อ ๆ ไป จํานวน 95,200,000 บาท ระยะเวลาดําเนินการปี 2566 - 2568 ทั้งนี้ เมื่อโครงการแล้วเสร็จประชาชนในพื้นที่จะสามารถเดินทางได้อย่างสะดวก รวดเร็ว ปลอดภัย ช่วยลดระยะเวลารวมถึงค่าใช้จ่ายในการเดินทาง เพิ่มประสิทธิภาพของระบบคมนาคมภายในจังหวัด ยกระดับคุณภาพชีวิตของประชาชน สร้างงานและเพิ่มรายได้
นอกจากนี้ รัฐมนตรีว่าการกระทรวงคมนาคมได้ลงพื้นที่พบปะพี่น้องประชาชนบ้านหนองสะมอน ตําบลเมืองหลวง อําเภอห้วยทับทัน จังหวัดศรีสะเกษ และพื้นที่ใกล้เคียง พร้อมรับฟังความคิดเห็นและความต้องการของประชาชนในพื้นที่ เพื่อนํามาพัฒนาโครงการต่าง ๆ ของกระทรวงคมนาคมให้มีความเหมาะสม สอดคล้องกับรูปแบบวิถีชีวิต ครอบคลุมทุกมิติ และเกิดประโยชน์สูงสุดต่อไป
รัฐบาลไทย-ข่าวทำเนียบรัฐบาล-กระทรวงเกษตรฯ จัดประชุมเตรียมความพร้อมสำหรับการเข้าร่วมการประชุมสุดยอดผู้นำระบบอาหารโลก
วันพฤหัสบดีที่ 9 กันยายน 2564
กระทรวงเกษตรฯ จัดประชุมเตรียมความพร้อมสําหรับการเข้าร่วมการประชุมสุดยอดผู้นําระบบอาหารโลก
กระทรวงเกษตรฯ จัดประชุมเตรียมความพร้อมสําหรับการเข้าร่วมการประชุมสุดยอดผู้นําระบบอาหารโลก
เมื่อวันที่ 8 ก.ย. 64 ดร.ทองเปลว กองจันทร์ ปลัดกระทรวงเกษตรและสหกรณ์ เป็นประธานการประชุมคณะกรรมการประสานงานกับองค์การอาหารและเกษตรแห่งสหประชาชาติและการเกษตรต่างประเทศ ครั้งที่ 2/2564 ผ่านระบบออนไลน์ พร้อมด้วยนายระพีภัทร์ จันทรศรีวงศ์ ในฐานะเลขาธิการสํานักงานประสานงานกับองค์การอาหารและเกษตรแห่งสหประชาชาติและการเกษตรต่างประเทศ เป็นกรรมการ
ทั้งนี้ ในที่ประชุมได้นําเสนอผลการดําเนินงานเพื่อเตรียมความพร้อมสําหรับการเข้าร่วมการประชุมสุดยอดผู้นําระบบอาหารโลก (UN Food Systems Summit 2021: UNFSS) โดย ดร.วนิดา กําเนิดเพ็ชร์ ผู้อํานวยการสํานักการเกษตรต่างประเทศ ในฐานะฝ่ายเลขานุการ และที่ประชุมได้ร่วมกันพิจารณาประเด็นสําคัญในร่างคํากล่าวสุนทรพจน์ของนายกรัฐมนตรีในการประชุม UNFSS ที่จะได้นําเสนอในการประชุม UNFSS ที่จะมีขึ้นในวันที่ 23 กันยายน 2564 เวลา 20.00 และสิ้นสุดเวลา 05.00 น. ของวันที่ 24 กันยายน 2564 (เวลาประเทศไทย) ทั้งนี้ นายธนวรรษ เทียนสิน อัครราชทูต (ฝ่ายเกษตร) ประจํากรุงโรม ได้นําเสนอข้อมูลเกี่ยวกับการประชุม UNFSS เพิ่มเติมต่อที่ประชุมด้วย
รัฐบาลไทย-ข่าวทำเนียบรัฐบาล-โฆษกรัฐบาล เผย ภาคเอกชนขอบคุณรัฐบาลไม่ล็อกดาวน์ประเทศ “นายกฯ” เดินหน้ากระตุ้นเศรษฐกิจต่อ ชวนประชาชนใช้จ่ายผ่านโครงการ “ช้อปดีมีคืน” ใช้หักยื่นภาษีได้ต่อไป
วันเสาร์ที่ 8 มกราคม 2565
โฆษกรัฐบาล เผย ภาคเอกชนขอบคุณรัฐบาลไม่ล็อกดาวน์ประเทศ “นายกฯ” เดินหน้ากระตุ้นเศรษฐกิจต่อ ชวนประชาชนใช้จ่ายผ่านโครงการ “ช้อปดีมีคืน” ใช้หักยื่นภาษีได้ต่อไป
โฆษกรัฐบาล เผย ภาคเอกชนขอบคุณรัฐบาลไม่ล็อกดาวน์ประเทศ “นายกฯ” เดินหน้ากระตุ้นเศรษฐกิจต่อ ชวนประชาชนใช้จ่ายผ่านโครงการ “ช้อปดีมีคืน” ใช้หักยื่นภาษีได้ต่อไป
วันที่ 8 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยภายหลังการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ครั้งที่ 1/2565 ผ่านระบบการประชุมทางไกล (Video Conference) เมื่อวานนี้ โดยมีพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุม ซึ่งภาคเอกชนโดยสภาหอการค้าไทย สภาอุตสาหกรรมแห่งประเทศไทย ตลอดจนผู้ประกอบการ ได้ขอบคุณรัฐบาลที่ฟังเสียงประชาชน ไม่ล็อกดาวน์ โดยปรับใช้การยกระดับพื้นที่ให้เป็นระดับสีส้ม หรือพื้นที่ควบคุม 69 จังหวัด และทั้งประเทศ ทําให้เศรษฐกิจยังเดินหน้าต่อไปได้ อย่างไรก็ตาม การยกระดับมาตรการดังกล่าวอาจส่งผลกระทบต่อความเชื่อมั่นและเศรษฐกิจโดยรวมบ้าง แต่เชื่อว่าเป็นเพียงระยะสั้นเท่านั้น โดยนายกรัฐมนตรีได้กําชับให้กระทรวงสาธารณสุข ตลอดจนผู้ว่าราชการจังหวัด ศบค. และหน่วยงานที่เกี่ยวข้อง เฝ้าระวัง ติดตามประเมินสถานการณ์ในช่วง 1-2 สัปดาห์นี้อย่างใกล้ชิด ว่าจะมีตัวเลขผู้ติดเชื้อเพิ่มขึ้นมากน้อยเพียงใด เพื่อวางแผนการแก้ปัญหาร่วมกันต่อไป
โฆษกประจําสํานักนายกรัฐมนตรี กล่าวต่อไปว่าในส่วนของการกระตุ้นเศรษฐกิจภายในประเทศ หลังจากโครงการ คนละครึ่ง เฟส 3 สิ้นสุดลงไปแล้ว ขณะนี้กระทรวงการคลังได้มีมาตรการช้อปดีมีคืน 2565 ประชาชนที่สนใจเข้าร่วมโครงการสามารถเข้าร่วมได้แล้วตั้งแต่วันที่ 1 มกราคม ถึงวันที่ 15 กุมภาพันธ์ 2565 รวมถึงมีสิทธิ์สมัครเข้าร่วมโครงการ คนละครึ่ง เฟส 4 ที่จะเริ่มในวันที่ 1 มีนาคม – 30 เมษายน 2565 ต่อได้เช่นกัน ทั้งนี้ สําหรับโครงการช้อปดีมีคืน 2565 ไม่จําเป็นต้องสมัครเข้าร่วมโครงการ เพียงซื้อสินค้าในช่วง 1 มกราคม ถึงวันที่ 15 กุมภาพันธ์ 2565 พร้อมขอใบกํากับภาษีฉบับเต็มจากร้านค้า เพื่อนําไปเป็นหลักฐานในการขอคืนภาษีของปี 2565 โดยโครงการจะจํากัดยอดการซื้อสินค้าที่ 30,000 บาท/คน และสามารถนําไปหักภาษีตามขั้นบันไดรายได้ ถือเป็นเครื่องมือในการกระตุ้นเศรษฐกิจในปี 2565 ในส่วนของ “คนละครึ่งเฟส 4” ที่จะเริ่มในวันที่ 1 มีนาคม – 30 เมษายน 2565 เบื้องต้นรายละเอียดโครงการยังเป็นเช่นเดิม คือ ผู้ได้สิทธิในโครงการ “คนละครึ่งเฟส 3” จํานวน 27.98 ล้านราย ต้องกดยืนยันตนอีกครั้ง ผ่านแอปพลิเคชัน “เป๋าตัง” โดยไม่ต้องลงทะเบียนใหม่ ส่วนผู้ที่ไม่เคยลงทะเบียนจะต้องสมัครผ่านทางเว็บไซต์ คนละครึ่ง.com ซึ่งรัฐบาลช่วยจ่าย 50% ของยอดใช้จ่าย แต่ไม่เกินวันละ 150 บาท ขณะนี้ กระทรวงการคลังอยู่ระหว่างพิจารณาปรับปรุงมาตรการและระบบเพื่อออกแบบโครงการที่เหมาะสมกับสถานการณ์ทางเศรษฐกิจในอนาคตต่อไป
“นายกรัฐมนตรี ติดตามสถานการณ์โควิดในประเทศและสถานการณ์โลกอย่างใกล้ชิด เพื่อวางแผนเดินหน้าขับเคลื่อนประเทศอย่างปลอดภัย ฟื้นฟูเศรษฐกิจให้การดําเนินกิจกรรม/กิจการ ต่าง ๆ สามารถไปต่อได้ เน้นย้ําให้ประชาชน สถานประกอบการ สถานที่ท่องเที่ยว ยังคงต้องปฏิบัติตามมาตรการป้องกันแบบครอบจักรวาล Universal Prevention และ COVID Free Setting ประเทศไทยต้องเดินหน้าต่อไป โดยต้องระมัดระวังอย่างที่สุดเพื่อให้สถานการณ์ดีขึ้น” โฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-ธอส.เปิดให้ดาวน์โหลดหนังสือรับรองดอกเบี้ยเงินกู้ได้ง่ายๆ ผ่าน แอป GHB ALL และ เว็บไซต์ www.ghbank.co.th พร้อมใช้สิทธิหักลดหย่อนภาษีจากดอกเบี้ยเงินกู้ยืมฯ ส่งตรงสรรพากรได้แล้ววันนี้
วันอังคารที่ 11 มกราคม 2565
ธอส.เปิดให้ดาวน์โหลดหนังสือรับรองดอกเบี้ยเงินกู้ได้ง่ายๆ ผ่าน แอป GHB ALL และ เว็บไซต์ www.ghbank.co.th พร้อมใช้สิทธิหักลดหย่อนภาษีจากดอกเบี้ยเงินกู้ยืมฯ ส่งตรงสรรพากรได้แล้ววันนี้
ธอส. เพิ่มความสะดวกให้กับลูกค้าธนาคารที่ต้องการยื่นแบบแสดงรายการภาษีเงินได้บุคคลธรรมดา ปีภาษี 2564 ที่ต้องการใช้สิทธิหักลดหย่อนดอกเบี้ยเงินกู้ยืมสินเชื่อเพื่อที่อยู่อาศัย ซึ่งสามารถหักลดหย่อนได้ตามที่จ่ายจริง แต่ไม่เกิน 100,000 บาท
ธนาคารอาคารสงเคราะห์ (ธอส.) เพิ่มความสะดวกให้กับลูกค้าธนาคารที่ต้องการยื่นแบบแสดงรายการภาษีเงินได้บุคคลธรรมดา ปีภาษี 2564 ที่ต้องการใช้สิทธิหักลดหย่อนดอกเบี้ยเงินกู้ยืมสินเชื่อเพื่อที่อยู่อาศัย ซึ่งสามารถหักลดหย่อนได้ตามที่จ่ายจริง แต่ไม่เกิน 100,000 บาท สามารถดาวน์โหลดหนังสือรับรองดอกเบี้ยเงินกู้ยืมกับ ธอส. ได้แบบง่าย ๆ และทําได้ด้วยตัวเองเพียงไม่กี่นาที โดยไม่ต้องเดินทางมาที่สาขาของธนาคาร เพื่อป้องกันความเสี่ยงจากการแพร่ระบาดของโรค COVID- 19 โดยดาวน์โหลดได้ผ่าน 2 ช่องทาง ดังนี้
1.Application : GHB ALL โดยเลือกแถบเมนูที่มุมซ้ายด้านล่าง กดที่ "บริการอื่น ๆ" เลือก "หนังสือรับรองดอกเบี้ยเงินกู้ / แจ้งสิทธิยกเว้นภาษี" แล้วเลือก "ขอหนังสือรับรองดอกเบี้ยเงินกู้" จากนั้นระบบจะแสดงข้อมูลหมายเลขบัญชีเงินกู้ ยอดชําระดอกเบี้ยประจําปี และให้กดที่ข้อความ "ขอรับเอกสาร" เพื่อกรอกอีเมลที่ลูกค้าต้องการรับหนังสือ หากกรอกครบถ้วนแล้วให้กด "ส่งอีเมล" ซึ่งระบบจะส่งหนังสือรับรองดอกเบี้ยไปยังอีเมลที่ลูกค้าระบุทันที
2.เว็บไซต์ธนาคารอาคารสงเคราะห์ www.ghbank.co.th โดยสามารถคลิกที่แถบเมนูหลักเลือก “บริการอิเล็กทรอนิกส์” และไปที่ "เว็บแอปพลิเคชัน" จากนั้นให้เลือก “ระบบพิมพ์หนังสือรับรองดอกเบี้ยเงินกู้ยืมประจําปี” เพื่อลงทะเบียนการใช้งานระบบ และกรอกข้อมูลให้ครบถ้วน อาทิ อีเมล เลขประจําตัวประชาชน เลขที่บัญชีเงินกู้ และหมายเลขโทรศัพท์มือถือ โดยหลังจากยืนยันการลงทะเบียนสําเร็จก็จะสามารถดาวน์โหลดหนังสือรับรองดอกเบี้ยเงินกู้ทางเว็บไซต์ได้ทันที
ทั้งนี้ สําหรับลูกค้าที่ทําสัญญากู้เงินตั้งแต่วันที่ 1 มกราคม 2564 เป็นต้นไป ที่ต้องการนําค่าใช้จ่ายจากการชําระดอกเบี้ยเงินกู้ยืมสินเชื่อเพื่อที่อยู่อาศัย มาใช้สิทธิลดหย่อนภาษีดอกเบี้ยเงินกู้ยืมฯ ในรอบปีภาษี 2564 เป็นต้นไป ต้องแจ้งใช้สิทธิเพื่อลดหย่อนภาษีเงินได้ดอกเบี้ยเงินกู้ยืมฯ และยินยอมให้ธนาคารนําส่งข้อมูลให้แก่กรมสรรพากร โดยสามารถแจ้งการใช้สิทธิดังกล่าวได้ ผ่านทาง Application : GHB ALL เพียงเลือกแถบเมนูที่มุมซ้ายด้านล่าง กดที่ "บริการอื่น ๆ" เลือก "หนังสือรับรองดอกเบี้ยเงินกู้/แจ้งสิทธิยกเว้นภาษี" จากนั้นเลือก "แจ้งใช้สิทธิยกเว้นภาษีเงินได้ดอกเบี้ยเงินกู้ยืม" และกดตกลง หรือ ผ่านทางเว็บไซต์ธนาคารที่ https://cm01.ghbank.co.th/consentRD หรือสแกน QR Code สําหรับลูกค้าที่ดําเนินการตามขั้นตอนข้างต้นแล้ว จะสามารถใช้สิทธิหักลดหย่อนภาษีดอกเบี้ยเงินกู้ยืมฯ ได้โดยไม่ต้องใช้หนังสือรับรองดอกเบี้ยจากธนาคารอีก เนื่องจากกรมสรรพากรสามารถใช้ข้อมูลที่ธนาคารนําส่งไปประกอบการใช้สิทธิลดหย่อนภาษีของลูกค้าได้สอบถามข้อมูลเพิ่มเติม หรือ ติดตามข้อมูลข่าวสารของธนาคารได้ที่ www.ghbank.co.th หรือศูนย์ลูกค้าสัมพันธ์(Call Center) โทร 0-2645-9000 หรือ Facebook Fanpage ธนาคารอาคารสงเคราะห์ และ Application : GHB ALL
https://www.ghbank.co.th/news/detail/public-relations/press-11-01-2022
รัฐบาลไทย-ข่าวทำเนียบรัฐบาล-นายกฯ ยินดีผลการหารือนายกฯ มาเลเซีย สานต่อเปิดช่องทางพิเศษเดินทางผู้ฉีดวัคซีนครบ กลางเดือนนี้
วันอังคารที่ 8 มีนาคม 2565
นายกฯ ยินดีผลการหารือนายกฯ มาเลเซีย สานต่อเปิดช่องทางพิเศษเดินทางผู้ฉีดวัคซีนครบ กลางเดือนนี้
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม ยินดีหลังรับทราบรายงานการเปิดช่องทางพิเศษแบบ Vaccinated Travel Lane (VTL) ระหว่างไทย - มาเลเซีย ซึ่งจะเริ่มอย่างเป็นรูปธรรมในกลางเดือน มี.ค. นี้
.
นับเป็นอีกหนึ่งความสําเร็จหลังการพบกันระหว่างนายกฯ ไทย - มาเลเซีย ในโอกาสที่ดาโตะ ซรี อิซมาอิล ซาบรี ยาคบ นายกฯ มาเลเซียเดินทางเยือนไทยอย่างเป็นทางการ เมื่อวันที่ 25 ก.พ. ที่ผ่านมา
.
เป็นการกระชับความร่วมมือของทั้งสองประเทศในการเปิดพรมแดนระหว่างกัน เพื่อเดินหน้าฟื้นตัวทางด้านการค้า การลงทุน การท่องเที่ยว ฯลฯ ภายหลังสถานการณ์โรคโควิด-19
.
อ่านเพิ่มเติม คลิกhttps://www.thaigov.go.th/news/contents/details/52289
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ชื่นชม ยธ.เดินหน้าไกล่เกลี่ยหนี้ภาคครัวเรือน ช่วยเหลือประชาชนสำเร็จ 18,374 ราย เป็นทุนทรัพย์กว่า 4.45 พันล้านบาท คิดเป็นร้อยละ 99.35 ของผู้เข้าร่วมไกล่เกลี่ย
วันจันทร์ที่ 13 มิถุนายน 2565
โฆษกรัฐบาลเผย “นายกฯ” ชื่นชม ยธ.เดินหน้าไกล่เกลี่ยหนี้ภาคครัวเรือน ช่วยเหลือประชาชนสําเร็จ 18,374 ราย เป็นทุนทรัพย์กว่า 4.45 พันล้านบาท คิดเป็นร้อยละ 99.35 ของผู้เข้าร่วมไกล่เกลี่ย
โฆษกรัฐบาลเผย “นายกฯ” ชื่นชม ยธ.เดินหน้าไกล่เกลี่ยหนี้ภาคครัวเรือน ช่วยเหลือประชาชนสําเร็จ 18,374 ราย เป็นทุนทรัพย์กว่า 4.45 พันล้านบาท คิดเป็นร้อยละ 99.35 ของผู้เข้าร่วมไกล่เกลี่ย
วันที่ 13 มิถุนายน 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยความคืบหน้าการแก้ไขปัญหาหนี้สินภาคครัวเรือน ตามนโยบายของรัฐบาล และข้อสั่งการของพลเอก ประยุทธ์ จันทร์โอชา นายกรัฐมนตรี กําหนดให้ “ปี 2565 เป็นปีแห่งการแก้หนี้ภาคครัวเรือน” รวมทั้งกําหนดประเด็นต่าง ๆ ในการแก้ปัญหา โดยกระทรวงยุติธรรมได้รับมอบหมายให้ดําเนินการในส่วนที่เกี่ยวข้อง โดยบูรณาการร่วมกับกองทุนเงินให้กู้ยืมเพื่อการศึกษา (กยศ.) และสถาบันการเงิน จัดกระบวนการไกล่เกลี่ยหนี้สินครัวเรือนทั่วประเทศขึ้นเพื่อแก้ปัญหาหนี้สินครัวเรือน ครอบคลุมพื้นที่ทุกจังหวัดทั่วประเทศ
โฆษกประจําสํานักนายกรัฐมนตรี กล่าวว่า ที่ผ่านมานายสมศักดิ์ เทพสุทิน รัฐมนตรีว่าการกระทรวงยุติธรรมได้ดําเนินการ “มหกรรมไกล่เกลี่ยหนี้สิน หนี้ครัวเรือน” ผ่านมาแล้ว จํานวน 24 ครั้ง ไกล่เกลี่ยสําเร็จ 18,374 ราย ทุนทรัพย์กว่า 4.45 พันล้านบาท คิดเป็นร้อยละ 99.35 % ของผู้เข้าร่วมไกล่เกลี่ย โดยครั้งต่อไปจะจัดขึ้นวันที่ 17 มิถุนายน 2565 ณ โรงแรม ณ กาลเวลา จังหวัดราชบุรี
“สําหรับประชาชน ที่ต้องการเข้าร่วมไกล่เกลี่ยหนี้ขอให้ติดตามรายละเอียดจากกระทรวงยุติธรรมซึ่งจะยังคงเดินหน้ามหกรรมไกล่เกลี่ยหนี้สินทุกจังหวัด จนถึงวันที่ 15 สิงหาคม 2565 นี้ ตามบัญชาและนโยบายของนายกรัฐมนตรี พลเอก ประยุทธ์ จันทร์โอชา เร่งช่วยเหลือประชาชนในการแก้ไขปัญหาหนี้สินอย่างเป็นธรรม ทําให้เจ้าหนี้ได้รับชําระหนี้ และลูกหนี้สามารถชําระหนี้ได้ ลดการฟ้องคดี เพื่อคุณภาพชีวิตที่ดีขึ้นของประชาชน” นายธนกรฯ ย้ํา
รัฐบาลไทย-ข่าวทำเนียบรัฐบาล-ผบ.ทบ.มาเลเซีย เยี่ยมคำนับ ปล.กห.ไทย ผู้แทน รมว.กห. ในโอกาสเยือนไทยอย่างเป็นทางการ
วันพฤหัสบดีที่ 21 กรกฎาคม 2565
ผบ.ทบ.มาเลเซีย เยี่ยมคํานับ ปล.กห.ไทย ผู้แทน รมว.กห. ในโอกาสเยือนไทยอย่างเป็นทางการ
ผบ.ทบ.มาเลเซีย เยี่ยมคํานับ ปล.กห.ไทย ผู้แทน รมว.กห. ในโอกาสเยือนไทยอย่างเป็นทางการ
ผบ.ทบ.มาเลเซีย เยี่ยมคํานับ ปล.กห.ไทย ผู้แทน รมว.กห. ในโอกาสเยือนไทยอย่างเป็นทางการ
พ.อ.จิตนาถ ปุณโณทก รอง โฆษก กห. เปิดเผยว่า เมื่อ 21 ก.ค.65,1030 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้มอบหมายให้ พลเอก วรเกียรติ  รัตนานนท์ ปลัดกระทรวงกลาโหมเป็นผู้แทนให้การต้อนรับ พลเอก ตัน สรี ดาโต๊ะ เซอรี ซัมโรส บิน โมฮัมหมัด ไซน์ (Tan Sri Dato’Seri Zamrose bin Mohd Zain) ผู้บัญชาการทหารบกมาเลเซีย ในโอกาสเดินทางเยือนไทยอย่างเป็นทางการในฐานะแขกของกองทัพบกระหว่าง 20 - 22 ก.ค.65 ณ ห้องพระบารมีปกเกล้า ในศาลาว่าการกลาโหม
โดยทั้งสองฝ่ายเห็นร่วมกันในการประชุมหารือภายใต้กลไกกรอบความร่วมมือต่างๆที่มีร่วมกันเพื่อผลักดันให้เกิดความคืบหน้าอย่างเป็นรูปธรรมและผลักดันความร่วมมือด้านอุตสาหกรรมป้องกันประเทศ ส่วนในด้านการทหารปลัดกระทรวงกลาโหมได้ย้ําถึงความสัมพันธ์อันดีระหว่างกระทรวงกลาโหมทั้งสองประเทศและความร่วมมือด้านความมั่นคงที่ทางมาเลเซียสนับสนุนไทยเป็นอย่างดีมาตลอด
ทางผู้บัญชาการทหารบกมาเลเซีย ได้ขอบคุณในการต้อนรับทั้งในระดับกองทัพและระดับรัฐบาล และได้กล่าวถึงความสัมพันธ์อันแน่นแฟ้นระหว่างสองประเทศในทุกระดับโดยเฉพาะด้านความมั่นคงที่มีความไว้เนื้อเชื่อใจกันมาโดยตลอด โดยทางด้านการทหารนั้น ได้มีการเยือนระหว่างกันในทุกระดับรวมทั้งด้านการศึกษาได้มีการแลกเปลี่ยนทางการศึกษาในระดับต่างๆ และพร้อมให้การสนับสนุนงานด้านความมั่นคงระหว่างกันเพื่อสานต่อความสัมพันธ์อันดีให้แน่นแฟ้นมากขึ้น แ และได้แสดงความเสียใจ ห่วงใยต่อเหตุการณ์ของ เฮลิคอปเตอร์แม่ทัพภาคที่ 4
รัฐบาลไทย-ข่าวทำเนียบรัฐบาล-โฆษกดีอีเอสเผย ข่าวปลอม อย่าแชร์ ประชาชนอายุต่ำกว่า 60 ปี ฉีดวัคซีน ที่สถานีกลางบางซื่อได้แล้ว
วันเสาร์ที่ 17 กรกฎาคม 2564
โฆษกดีอีเอสเผย ข่าวปลอม อย่าแชร์  ประชาชนอายุต่ํากว่า 60 ปี ฉีดวัคซีน ที่สถานีกลางบางซื่อได้แล้ว
โฆษกดีอีเอสเผย ข่าวปลอม อย่าแชร์  ประชาชนอายุต่ํากว่า 60 ปี ฉีดวัคซีน ที่สถานีกลางบางซื่อได้แล้ว
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าจากผลการมอนิเตอร์และรับแจ้งข่าวปลอมประจําวันที่17กรกฎาคม2564โดยศูนย์ต่อต้านข่าวปลอมกระทรวงดิจิทัลเพื่อเศรษฐกิจและสังคม
พบการส่งต่อข่าวสารในประเด็นเรื่องประชาชนอายุต่ํากว่า60ปีสามารถโทรนัดหมายฉีดวัคซีนที่สถานีกลางบางซื่อได้แล้วทางศูนย์ต่อต้านข่าวปลอมได้ดําเนินการตรวจสอบข้อเท็จจริงโดยกรมการแพทย์กระทรวงสาธารณสุขพบว่าประเด็นดังกล่าวนั้นเป็นข้อมูลเท็จ
จากกรณีที่มีการส่งต่อข้อมูลว่าใครที่ต้องการฉีดวัคซีนแอสตร้าเซนเนก้าที่สถานีกลางบางซื่อตอนนี้เปิดให้ประชาชนที่อายุต่ํากว่า60ปีจองได้แล้วโทรจองเบอร์หมอพร้อม02-7922-333ได้เลยนั้นทางกรมการแพทย์กระทรวงสาธารณสุขได้ตรวจสอบเรื่องดังกล่าวและชี้แจงว่าขณะนี้ยังไม่มีนโยบายรับผู้ที่อายุต่ํากว่า60ปีโดยCall Centerหมอพร้อมให้บริการนัดหมายฉีดวัคซีนณศูนย์ฉีดวัคซีนสถานีกลางบางซื่อเฉพาะผู้ที่มีอายุ60ปีขึ้นไปเท่านั้น
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆเพื่อให้ประชาชนได้รับข้อมูลข่าวสารจากกรมการแพทย์สามารถติดตามได้ที่www.dms.go.thหรือโทร02 590600
โฆษกกระทรวงดิจิทัลกล่าวอีกว่าอยากขอความร่วมมือประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87เพื่อหลีกเลี่ยงจากการเป็นเหยื่อข่าวปลอมหรือข่าวบิดเบือน
ร่วมกันต่อต้านข่าวปลอมกับศูนย์ต่อต้านข่าวปลอมกระทรวงดิจิทัลเพื่อเศรษฐกิจและสังคม
*********
รัฐบาลไทย-ข่าวทำเนียบรัฐบาล-รู้ยัง? ผู้ประกันตน ม.33 ที่ว่างงานจากโควิด จะได้เงินชดเชย 50% ของค่าจ้าง
วันจันทร์ที่ 26 กรกฎาคม 2564
รู้ยัง? ผู้ประกันตน ม.33 ที่ว่างงานจากโควิด จะได้เงินชดเชย 50% ของค่าจ้าง
....
แจ้งข้อมูลสําหรับผู้ประกันตน ม.33 ที่ว่างงานจากสถานการณ์โรคโควิด–19 ขณะนี้สามารถขอรับสิทธิว่างงานเนื่องจากเหตุสุดวิสัยฯ ตามกฎหมายว่าด้วยโรคติต่อ พ.ศ. 2563 ได้ โดยจะได้รับเงินชดเชย 50% ของค่าจ้างรายวัน สูงสุด 90 วัน ซี่งผู้ประกันตนจะต้องมีคุณสมบัติ ดังนี้
.
1.ส่งเงินสมทบมาแล้วไม่น้อยกว่า 6 เดือน ใน 15 เดือนย้อนหลังก่อนวันที่ว่างงาน
2.ไม่ได้ทํางานเนื่องจากนายจ้างหยุดประกอบกิจการตามคําสั่งของทางราชการ เพื่อป้องกันการแพร่ระบาดของโรคโควิด-19 และผู้ประกันตนไม่ได้รับค่าจ้างระหว่างนั้น
.
โดยนายจ้างจะต้องแจ้งขอรับสิทธิให้แก่ผู้ประกันตนผ่านระบบ e-service และส่งเอกสาร สปส.2-01/7 พร้อมสําเนาสมุดบัญชีธนาคารของผู้ประกันตน ไปที่ สนง.ประกันสังคมในพื้นที่ภายใน 3 วันทําการ นับจากวันที่บันทึกข้อมูลในระบบ e-service โดยไม่ต้องเดินทางมาติดต่อที่ สนง.ประกันสังคม
.
สอบถามเพิ่มเติมได้ที่ สายด่วนประกันสังคม 1506 ตลอด 24 ชั่วโมง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงสาธารณสุขจับมือกระทรวงอุดมศึกษาฯ ยุติการระบาดโรคโควิด ด้วยนวัตกรรม
วันอังคารที่ 5 ตุลาคม 2564
กระทรวงสาธารณสุขจับมือกระทรวงอุดมศึกษาฯ ยุติการระบาดโรคโควิด ด้วยนวัตกรรม
กระทรวงสาธารณสุข จับมือกระทรวงการอุดมศึกษา วิทยาศาสตร์ วิจัยและนวัตกรรม ลงนามบันทึกข้อตกลง การผลักดันโครงการความร่วมมือยุติการระบาดโรคโควิด 19 ควบคุมป้องกันการระบาดระลอกใหม่และเชื้อโรคใหม่ ๆ ในอนาคตด้วยนวัตกรรม
กระทรวงสาธารณสุข จับมือกระทรวงการอุดมศึกษา วิทยาศาสตร์ วิจัยและนวัตกรรม ลงนามบันทึกข้อตกลง การผลักดันโครงการความร่วมมือยุติการระบาดโรคโควิด 19 ควบคุมป้องกันการระบาดระลอกใหม่และเชื้อโรคใหม่ ๆ ในอนาคตด้วยนวัตกรรม เพื่อลดผลกระทบที่เกิดขึ้นให้ประชาชนสามารถอยู่กับโควิด 19 ได้อย่างปลอดภัย
วันนี้ (5 ตุลาคม 2564) ที่ห้องนารีสโมสร ทําเนียบรัฐบาล นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยศาสตราจารย์ (พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นสักขีพยานการลงนามบันทึกข้อตกลงความร่วมมือ“โครงการความร่วมมือเพื่อยุติการระบาดของโรคโควิด 19 และควบคุมการระบาดระลอกใหม่ด้วยนวัตกรรม”ระหว่าง นายแพทย์ธงชัย เลิศวิไลรัตนพงศ์ รองปลัดกระทรวงสาธารณสุข และศาสตราจารย์นายแพทย์สิริฤกษ์ ทรงศิวิไลปลัดกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วยอธิบดีกรมควบคุมโรคและผู้อํานวยการศูนย์ความเป็นเลิศด้านชีววิทยาศาสตร์ (องค์การมหาชน)
นายอนุทิน กล่าวว่า สถานการณ์การระบาดของโรคโควิด 19 ในประเทศไทยที่ผ่านมา บุคลากรทางการแพทย์และสาธารณสุข และหน่วยงานทุกภาคส่วน เป็นกําลังสําคัญในการดําเนินการวางแนวทาง และมาตรการต่างๆ ให้สามารถต่อสู้กับโรคโควิด 19 ซึ่งกระทรวงการอุดมศึกษา วิทยาศาสตร์ วิจัยและนวัตกรรม ได้เข้ามามีบทบาทสําคัญในการช่วยสนับสนุนการวิจัยและนวัตกรรมพร้อมใช้มาโดยตลอด ล่าสุดคือการขับเคลื่อน “โครงการความร่วมมือเพื่อยุติการระบาดของโรคโควิด 19 และควบคุมการระบาดระลอกใหม่ด้วยนวัตกรรม” (Ending Pandemicsthrough Innovation) เพื่อจัดการและยุติการระบาดของโรคโควิด 19 ให้ประชาชนสามารถใช้ชีวิตได้ตามปกติโดยเร็วโดยโครงการนี้จะเป็นจุดเริ่มต้นสําคัญ ที่จะต่อยอดการสร้างพลังและมาตรการที่เข้มแข็งและยั่งยืนจากความร่วมมือของทุกภาคส่วน
นายอนุทิน กล่าวต่อว่า โครงการความร่วมมือเพื่อยุติการระบาดของโรคโควิด 19 และควบคุมการระบาดระลอกใหม่ด้วยนวัตกรรม ได้รับงบประมาณดําเนินการสนับสนุนโดย กระทรวง อว. ตัวอย่างการดําเนินงานที่สําคัญที่จะเกิดขึ้นภายใต้โครงการดังกล่าว อาทิ โครงการระดับชาติในการรับมือกับโรคระบาดพร้อมแนวปฏิบัติและขั้นตอนที่ชัดเจน, ระบบการพยากรณ์และคาดการณ์โรคอุบัติใหม่อุบัติซ้ําในอนาคต, ระบบการบริหารจัดการเวชภัณฑ์ทางการแพทย์, ระบบศูนย์คัดกรองข่าวปลอมและเผยแพร่ข้อเท็จจริงให้ประชาชนได้รับทราบ ตลอดจนการพัฒนาและขับเคลื่อนผู้นําชุมชนที่เข้มแข็ง ตั้งเป้าให้ชุมชนดูแลตนเองได้ เป็นต้น
ทั้งนี้เชื่อได้ว่าความร่วมมือในโครงการดังกล่าวจะช่วยให้สามารถควบคุมการระบาดของโรคโควิด 19ในประเทศไทยได้ภายในปี 2565 และประเทศไทยจะพร้อมรับมือการระบาดในระลอกต่อ ๆ ไป รวมถึงโรคอุบัติใหม่อุบัติซ้ําที่จะเกิดขึ้นในอนาคต
*********************************** 5 ตุลาคม2564
รัฐบาลไทย-ข่าวทำเนียบรัฐบาล-DES ยืนยัน ข่าวปลอม ปั๊มปตท.ในลาวไม่ถูกเผา
วันพุธที่ 18 พฤษภาคม 2565
DES ยืนยัน ข่าวปลอม ปั๊มปตท.ในลาวไม่ถูกเผา
DES ยืนยัน ข่าวปลอม ปั๊มปตท.ในลาวไม่ถูกเผา
รมว.ดิจิทัลเพื่อเศรษฐกิจเเละสังคมยืนยันปั๊มปตท.ลาวไม่ถูกเผาเตือนคนโซเชียลหยุดเเชร์หยุดปั่น
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)ในฐานะกํากับดูแลศูนย์ต่อต้านข่าวปลอมยืนยันว่าภาพเผาปั๊มปตทสาธารณรัฐประชาธิปไตยประชาชนลาว(สปป.ลาว)เป็นเฟกนิวส์และจากการตรวจสอบกับสถานทูตไทยประจําสปป.ลาวและผู้บริหารบริษัทปตท.ต่างยืนยันไม่มีการเผาปั๊ม ดังนั้นขอความร่วมมืออย่าแชร์ภาพอย่าส่งต่อเพราะจะสร้างความตื่นตระหนกเเละมีความผิดตามกฎหมายขณะเดียวกันก็ระบุด้วยว่าจากการตรวจสอบภาพที่ปรากฎการเเชร์ในโซเชียลรูปเป็นภาพเก่าเพราะขณะนี้ปั๊มปตท.ในสปป.ลาวใช้ตัวอักษภาษาอังกฤษคําว่าPTT ด้านนายอรรถพลฤกษ์พิบูลย์ประธานเจ้าหน้าที่บริหารและกรรมการผู้จัดการใหญ่บริษัทปตท.ยืนยันว่าเรื่องดังกล่าวไม่เป็นความจริงไม่มีการเผาปั๊มน้ํามันปตท.อย่างที่มีการเเชร์รูปออกไปในโซเชียลรูปดังกล่าวเป็นภาพเก่าเเละไม่ใช่ภาพปั๊มปตท.ในลาวเเต่อย่างใดเนื่องจากขณะนี่ปั๊มปตท.ในลาวใช้คําว่าPTT
**************
รัฐบาลไทย-ข่าวทำเนียบรัฐบาล-สธ. เตรียมมาตรการรองรับแรงงานเดินทางกลับบ้าน
วันอาทิตย์ที่ 27 มิถุนายน 2564
สธ. เตรียมมาตรการรองรับแรงงานเดินทางกลับบ้าน
กระทรวงสาธารณสุข ให้ทุกจังหวัดเตรียมมาตรการเฝ้าระวัง ติดตามแรงงานที่เดินทางจาก กทม. ปริมณฑล และ 4 จังหวัดภาคใต้กลับภูมิลําเนา ขอความร่วมมือผู้ประกอบการงดการเคลื่อนย้ายแรงงาน เพื่อควบคุมโรคให้ได้โดยเร็ว
กระทรวงสาธารณสุข ให้ทุกจังหวัดเตรียมมาตรการเฝ้าระวัง ติดตามแรงงานที่เดินทางจาก กทม. ปริมณฑล และ 4 จังหวัดภาคใต้กลับภูมิลําเนา ขอความร่วมมือผู้ประกอบการงดการเคลื่อนย้ายแรงงาน เพื่อควบคุมโรคให้ได้โดยเร็ว ส่วนแรงงานที่เดินทางกลับบ้านให้รายงานตัวกับกํานัน ผู้ใหญ่บ้าน แยกตัว 14 วัน ปฏิบัติตามมาตรการป้องกันการแพร่กระจายเชื้ออย่างเคร่งครัด
วันนี้ (27 มิถุนายน 2564) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า กระทรวงสาธารณสุข ได้เตรียมมาตรการรองรับแรงงานบางส่วนที่เดินทางกลับภูมิลําเนาจากการปิดแคมป์คนงานในกทม. ปริมณฑล และ 4 จังหวัดภาคใต้ ได้แก่ นราธิวาส ปัตตานี ยะลา และสงขลา เป็นเวลา 30 วัน ตั้งแต่วันที่ 28 มิถุนายน 2564 เพื่อเฝ้าระวัง ป้องกันการแพร่กระจายเชื้อโควิด 19 ซึ่งทุกจังหวัดมีมาตรการและประสบการณ์ตั้งแต่การล็อคดาวน์ในการระบาดระลอกแรกและช่วงสงกรานต์ที่ผ่านมา สามารถดําเนินการได้เป็นอย่างดี อย่างไรก็ตามได้ให้กรมควบคุมโรค ในฐานะสํานักงานเลขานุการคณะกรรมการโรคติดต่อแห่งชาติ ทําหนังสือขอความร่วมมือผู้ว่าราชการจังหวัดในฐานะประธานคณะกรรมการโรคติดต่อจังหวัด จัดตั้งทีมค้นหา เฝ้าระวัง และป้องกันโรคในทุกอําเภอ หมู่บ้าน โดยให้อาสาสมัครสาธารณสุขประจําหมู่บ้านร่วมทีมออกเคาะประตูบ้าน เพื่อสํารวจจัดทําฐานข้อมูลผู้เดินทางกลับภูมิลําเนา และให้ความรู้ในการแยกตัวสังเกตอาการ หลีกเลี่ยงการใกล้ชิดกับผู้อื่นทั้งในที่พักจนครบ 14 วันนับจากวันที่เดินทางมาถึงภูมิลําเนา รวมทั้งการปฏิบัติตัวในการป้องกันการแพร่กระจายเชื้ออย่างเคร่งครัด สําหรับด้านการรักษาพยาบาลมีการบริหารจัดการในรูปเขตสุขภาพ ขณะนี้โรงพยาบาลทุกแห่ง มีบุคลากร ยา เวชภัณฑ์ พร้อมให้การดูแลผู้ป่วย
“ขอความร่วมมือผู้ประกอบการงดการเคลื่อนย้ายแรงงานออกจากพื้นที่ เพื่อควบคุมการแพร่ระบาดให้ได้โดยเร็ว ส่วนแรงงานที่เดินทางกลับบ้าน ขอให้ปฏิบัติตามมาตรการป้องกันโรค ก่อนเดินทางต้องคัดกรอง วัดไข้ สแกนไทยชนะ ล้างมือด้วยน้ําและสบู่หรือแอลกอฮอล์เจล เว้นระยะห่าง และสวมหน้ากากตลอดการเดินทาง เมื่อถึงภูมิลําเนาขอให้รายงานตัวกับกํานัน ผู้ใหญ่บ้าน หากมีไข้ มีอาการทางเดินหายใจขอให้งดเดินทาง กลับที่พักไปสังเกตอาการ หากไม่ดีขึ้นให้ไปโรงพยาบาลใกล้บ้าน” นายแพทย์เกียรติภูมิกล่าว
************************************* 27 มิถุนายน 2564
รัฐบาลไทย-ข่าวทำเนียบรัฐบาล-เริ่มเก็บภาษี e-service สร้างการแข่งขันอย่างเป็นธรรม
วันพฤหัสบดีที่ 9 กันยายน 2564
เริ่มเก็บภาษี e-service สร้างการแข่งขันอย่างเป็นธรรม
วันพฤหัสบดีที่ 9 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลออกกฎหมายจัดเก็บภาษีมูลค่าเพิ่มสําหรับการให้บริการทางอิเล็กทรอนิกส์จากต่างประเทศ หรือ ภาษี e-Service ซึ่งมีผลใช้บังคับในวันที่ 1 ก.ย. ที่ผ่านมา เพื่อสร้างความเป็นธรรมในการแข่งขันระหว่างผู้ประกอบการต่างชาติกับผู้ประกอบการธุรกิจบริการออนไลน์ของไทยที่จะต้องนําส่งภาษีมูลค่าเพิ่ม ครอบคลุม 5 กลุ่มธุรกิจ ได้แก่ บริการแพลตฟอร์มสําหรับขายของออนไลน์ บริการโฆษณาออนไลน์ บริการจองโรงแรม ที่พักและการเดินทาง เป็นตัวกลางระหว่างผู้ซื้อและผู้ขาย บริการดูหนังฟังเพลง เกมส์ และแอปพลิเคชันต่าง ๆ โดยไทยเป็น 1 ใน 60 กว่าประเทศที่เริ่มเก็บภาษีประเภทนี้ ซึ่งปัจจุบันมีผู้ประกอบการต่างประเทศลงทะเบียนเพื่อขอจดทะเบียนภาษีมูลค่าเพิ่มกับกรมสรรพากรแล้วกว่า 50 ราย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สบพ. จัดโครงการสานฝันการบิน New Normal ครั้งที่ 13 “เตรียมพร้อมอุตสาหกรรมการบิน สู่ยุค New Normal EP.2”
วันพุธที่ 8 กันยายน 2564
สบพ. จัดโครงการสานฝันการบิน New Normal ครั้งที่ 13 “เตรียมพร้อมอุตสาหกรรมการบิน สู่ยุค New Normal EP.2”
...
สถาบันการบินพลเรือน (สบพ.) รัฐวิสาหกิจสังกัดกระทรวงคมนาคม ในฐานะเป็นหน่วยงานผลิตและพัฒนาบุคลากรการบินเพื่อสนับสนุนและพัฒนากิจการการบินของประเทศ ร่วมกับ บริษัท ปตท.น้ํามันและการค้าปลีก จํากัด (มหาชน) และบริษัท วิทยุการบินแห่งประเทศไทย จํากัด จัด “โครงการสานฝันการบิน New Normal ครั้งที่ 13” ในรูปแบบการเสวนาออนไลน์ ในหัวข้อ “เตรียมพร้อมอุตสาหกรรมการบิน สู่ยุค New Normal EP.2” ขึ้น โดยได้รับเกียรติจากวิทยากรผู้ทรงคุณวุฒิ รวมถึงผู้ปฏิบัติหน้าที่ในอุตสาหกรรมการบินที่เกี่ยวข้อง มาร่วมเป็นวิทยากรให้ความรู้ในการเตรียมพร้อมรับมือกับการเปลี่ยนแปลงของอุตสาหกรรมด้านการบินที่กําลังจะเกิดขึ้นในปัจจุบัน และอนาคต ท่ามกลางสถานการณ์การแพร่ระบาดของไวรัสโคโรนา 2019 (COVID-19) ในครั้งนี้ ได้แก่
1. นายแพทย์กรพรหม แสงอร่าม ศัลยแพทย์หัวใจทรวงอกและนักบิน
2. นาวาอากาศโท กิตติชัย ช่างเสนาะ ครูการบิน สถาบันการบินพลเรือน
3. นางสาวปณิตา พันธุ์จินดา เจ้าหน้าที่ฝึกหัดควบคุมจราจรทางอากาศ และพยาบาลวิชาชีพ
โดยมี นายบดินทร์ ยืนชนม์ ครูวิชาภาคพื้น สถาบันการบินพลเรือน เป็นผู้ดําเนินรายการดังกล่าว
ในโอกาสนี้ ขอเชิญชวนเยาวชน และผู้ที่สนใจ เข้าร่วมรับฟังการเสวนาฯ ผ่านระบบ ZOOM ในวันพฤหัสบดีที่ 30 กันยายน 2564 ตั้งแต่เวลา 09.30 – 12.00น. สําหรับผู้ที่สนใจสามารถลงทะเบียนเข้าร่วมโครงการดังกล่าวตาม QR Code ที่แนบมาด้วยนี้
สอบถามรายละเอียดเพิ่มเติมได้ที่ Fanpage : สถาบันการบินพลเรือน-Civil Aviation Training Center,Thailand หรือโทร 02 272 6108 แผนกการตลาด สถาบันการบินพลเรือน
รัฐบาลไทย-ข่าวทำเนียบรัฐบาล-ปันความสุข..สร้างรอยยิ้มให้ชุมชน สป.จัดกิจกรรม “บ้าน วัด โรงเรียน รวมใจรวมพลังเทิดทูนสถาบันพระมหากษัตริย์”
วันจันทร์ที่ 25 กรกฎาคม 2565
ปันความสุข..สร้างรอยยิ้มให้ชุมชน สป.จัดกิจกรรม “บ้าน วัด โรงเรียน รวมใจรวมพลังเทิดทูนสถาบันพระมหากษัตริย์”
พลอากาศเอก สฤษฎ์พงศ์ วัฒนวรางกูร รองปลัดกระทรวงกลาโหม เป็นประธานในการจัดกิจกรรม บ้าน วัด โรงเรียน รวมใจรวมพลังเทิดทูนสถาบันพระมหากษัตริย์ ถวายเป็นพระราชกุศล แด่พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 70 พรรษา (28 ก.ค.65) ณ วัดชินว
พลอากาศเอก สฤษฎ์พงศ์ วัฒนวรางกูร รองปลัดกระทรวงกลาโหม เป็นประธานในการจัดกิจกรรม บ้าน วัด โรงเรียน รวมใจรวมพลังเทิดทูนสถาบันพระมหากษัตริย์ ถวายเป็นพระราชกุศล แด่พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 70 พรรษา (28 ก.ค.65) ณ วัดชินวรารามวรวิหาร จังหวัดปทุมธานี
สําหรับภายในกิจกรรมประกอบด้วย พิธีเจริญพระพุทธมนต์ถวายเป็นพระราชกุศล กิจกรรมบําเพ็ญสาธารณประโยชน์ การพัฒนา ปรับปรุง ภูมิทัศน์ บริเวณวัดชินวรารามวรวิหาร และโรงเรียนวัดชินวราราม (เจริญผลวิทยาเวศม์) บริการตัดผม และบริการทางการแพทย์ การแสดงดนตรี (เพลงพระราชนิพนธ์) การบรรยายสร้างความรู้ ความเข้าใจ เกี่ยวกับสถาบันพระมหากษัตริย์ให้กับนักเรียนโรงเรียนวัดชินวราราม (เจริญผลวิทยาเวศม์) และประชาชนในพื้นที่ และการจัดเลี้ยงอาหารกลางวันให้กับนักเรียนโรงเรียนวัดชินวราราม (เจริญผลวิทยาเวศม์), ประชาชนในพื้นที่ และกําลังพล สป. ที่เข้าร่วมกิจกรรมฯ
ทั้งนี้ เพื่อเป็นการแสดงออกถึงความจงรักภักดี และเทิดทูนสถาบันพระมหากษัตริย์ ตลอดจนถวายเป็นพระราชกุศลแด่พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 70 พรรษา รวมทั้งสร้างความสัมพันธ์อันดีระหว่างหน่วยงานทหารกับประชาชนในพื้นที่
รัฐบาลไทย-ข่าวทำเนียบรัฐบาล-กสร. เชิญชวนร่วมประกวดผลงาน VDO “พลังสตรีพลิกวิกฤติเศรษฐกิจไทย”
วันศุกร์ที่ 4 มีนาคม 2565
กสร. เชิญชวนร่วมประกวดผลงาน VDO “พลังสตรีพลิกวิกฤติเศรษฐกิจไทย”
กรมสวัสดิการและคุ้มครองแรงงาน เชิญชวนร่วมประกวดสื่อสร้างสรรค์เพื่อเผยแพร่ และประชาสัมพันธ์โครงการพัฒนาพลังสตรีพลิกวิกฤติเศรษฐกิจไทย” มุ่งรณรงค์ให้แรงงานทุกภาคส่วนตระหนักถึงคุณค่าแรงงานสตรี
นายนิยม สองแก้ว อธิบดีกรมสวัสดิการและคุ้มครองแรงงาน(กสร.) เปิดเผยว่า กรมสวัสดิการและคุ้มครองแรงงานได้จัดกิจกรรมการประกวดสื่อสร้างสรรค์เพื่อเผยแพร่ และประชาสัมพันธ์โครงการพัฒนาพลังสตรีพลิกวิกฤติเศรษฐกิจไทย ภายใต้หัวข้อ “พลังสตรีพลิกวิกฤติเศรษฐกิจไทย” เพื่อส่งเสริมให้ระบบเศรษฐกิจของครอบครัว สังคม และประเทศได้รับการพัฒนาอย่างเข้มแข็งจากแรงงานสตรีที่มีความรู้ ความเข้าใจ เกี่ยวกับกฎหมายการใช้แรงงานหญิง ตามพระราชบัญญัติคุ้มครองแรงงาน พ.ศ. 2541 และที่แก้ไขเพิ่มเติม พร้อมรณรงค์ให้ทุกภาคส่วนในสังคมได้ตระหนักถึงคุณค่าของแรงงานสตรี โดยมีเป้าหมายให้สตรีได้รับสิทธิอย่างเท่าเทียมและเป็นธรรม มีคุณภาพชีวิตที่ดี มีพลังสร้างสรรค์ครอบครัวและสังคมให้ก้าวหน้า และช่วยขับเคลื่อนเศรษฐกิจสร้างมูลค่าอย่างยั่งยืน ซึ่งการประกวดนี้ไม่จํากัดเทคนิคในการนําเสนอผลงานของผู้สมัคร และได้กําหนดหลักเกณฑ์การประกวด คือ เป็นนักเรียน นิสิต นักศึกษา หรือประชาชนทั่วไป ที่มีอายุตั้งแต่ 13 ปีขึ้นไป ไม่อยู่ในระหว่างถูกศาลสั่งพิทักษ์ทรัพย์ ไม่เป็นบุคคลล้มละลาย หรือเคยเป็นบุคคลล้มละลาย ไม่เป็นคนไร้ความสามารถหรือคนเสมือนไร้ความสามารถ และไม่เป็นกรรมการพิจารณาผลประกวดหรือเจ้าหน้าที่กรมสวัสดิการและคุ้มครองแรงงาน ประเภทสื่อที่จัดประกวด แบ่งเป็น 3 ประเภท ได้แก่ ประเภทสปอตโฆษณา,ประเภทสารคดีสั้นและประเภทคลิปวิดีโอ เกณฑ์การตัดสินจะแบ่งออกเป็น 2 ส่วน คือ ส่วนของเนื้อหาคิดเป็นร้อยละ 80 และส่วนของการสร้างกระแสสังคมและการตระหนักรู้ในภาพกว้างคิดเป็นร้อยละ 20 ทั้งนี้ ผู้สมัครสามารถส่งผลงานเข้าร่วมการประกวดเป็นรายบุคคลหรือเป็นทีม ทีมละไม่เกิน 3 คน ต่อ 1 ผลงาน และสามารถส่งผลงานได้มากกว่า 1 ประเภท และมากกว่า 1 ผลงาน เพื่อชิงเงินรางวัลมูลค่ารวมกว่า 66,000 บาท
อธิบดี กสร.กล่าวเพิ่มเติมว่า หวังว่าโครงการประกวดนี้ประชาชนจะได้รับทั้งความสนุก ท้าทายในการชิงรางวัล รวมทั้งการถ่ายทอดผลงานการประกวดให้สังคมเห็นคุณค่าของพลังแรงงานสตรี ซึ่งหากพิจารณาเชิงลึกแรงงานสตรีกลับเป็นกลุ่มที่อาจถูกละเลยได้มาก ซึ่งโครงการนี้จะช่วยย้ําเตือนสังคมผ่านการสร้างสื่อของคนรุ่นใหม่เพื่อแสดงพลังของสตรีว่าพลังของสตรีก็สามารถพลิกวิกฤตเศรษฐกิจไทยได้ ทั้งนี้ ผู้ที่สนใจส่งผลงานเข้าร่วมประกวดภายใต้หัวข้อ “พลังสตรีพลิกวิกฤติเศรษฐกิจไทย” สามารถดาวน์โหลดใบสมัครได้ที่ https://forms.gle/UXDiLuvfAV1H7wNT8 หรือสมัครออนไลน์ผ่าน QR Code โดยเปิดรับผลงานตั้งแต่วันนี้ ถึงวันที่ 25 มีนาคม 2565 เวลา 16.30 น. และประกาศผลการตัดสินภายในวันที่ 4 เมษายน 2565 ทางเว็บไซต์กรมสวัสดิการและคุ้มครองแรงงาน www.labour.go.th ท่านสามารถสอบถามรายละเอียดการประกวดสื่อเพิ่มเติมได้ที่ กลุ่มงานแรงงานหญิง เด็ก และเครือข่ายการคุ้มครองแรงงาน กรมสวัสดิการและคุ้มครองแรงงาน กระทรวงแรงงาน โทรศัพท์ 0 2660 2048 หรือทางไปรษณีย์อิเล็กทรอนิกส์
รัฐบาลไทย-ข่าวทำเนียบรัฐบาล-รมช.มนัญญา แถลงข่าวเตรียมจัดงาน “เทศกาลโคนมแห่งชาติ” ประจำปี 2565
วันพฤหัสบดีที่ 23 ธันวาคม 2564
รมช.มนัญญา แถลงข่าวเตรียมจัดงาน “เทศกาลโคนมแห่งชาติ” ประจําปี 2565
รมช.มนัญญา แถลงข่าวเตรียมจัดงาน “เทศกาลโคนมแห่งชาติ” ประจําปี 2565 สืบสาน รักษา ต่อยอด โคนมอาชีพพระราชทาน ย้อนรอย 60 ปี ก้าวสู่ผู้นํานวัตกรรมและเทคโนโลยีโคนมไทย
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานแถลงข่าวการจัดงาน “เทศกาลโคนมแห่งชาติ” ประจําปี 2565 ว่า กระทรวงเกษตรและสหกรณ์ มีนโยบายส่งเสริมองค์ความรู้ฝึกอบรมเกษตรกรโคนมไทยเพื่อเสริมสร้างความมั่นคงในอาชีพ ยกระดับคุณภาพชีวิตของเกษตรกรให้มีความมั่นคงกระจายความเท่าเทียมและเติบโตอย่างมีเสถียรภาพมากยิ่งขึ้น รวมทั้งส่งเสริมนโยบายให้เกษตรกรโคนมไทยมีศักยภาพและยกระดับอุตสาหกรรมโคนมไทยสู่ระดับนานาชาติ โดยองค์การส่งเสริมกิจการโคนมแห่งประเทศไทย (อ.ส.ค.) ซึ่งเป็นหน่วยงานที่ตนกํากับดูแลได้ขับเคลื่อนภารกิจให้การสนับสนุนทุกด้านการเลี้ยงโคนมเพื่อสร้างความยั่งยืนให้แก่เกษตรกร สร้างความสามารถในการแข่งขันให้เกษตรกรไทย ตลอดจนน้อมรําลึกถึงพระมหากรุณาธิคุณในพระราชกรณียกิจพระปรีชา พระวิริยะอุตสาหะของ “พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (ในหลวงรัชกาลที่ 9)” ได้ทรงพระราชทานอาชีพการเลี้ยงโคนมแก่ปวงชนชาวไทย จึงทรงได้รับการน้อมเกล้าฯ ถวายพระราชสมัญญาว่า “พระบิดาแห่งการโคนมไทย” จนถึงในหลวงรัชกาลที่ 10 ได้ทรงสืบสาน รักษา ต่อยอดโคนมอาชีพพระราชทานเพื่อความยั่งยืนใน “โคนมอาชีพพระราชทาน” ที่ถือกําเนิดขึ้นมากว่า 60 ปี
ดังนั้น กระทรวงเกษตรและสหกรณ์ โดย อ.ส.ค. จึงเตรียมจัดงาน “เทศกาลโคนมแห่งชาติ”ประจําปี 2565 ภายใต้หัวข้อ “นวัตกรรมและเทคโนโลยีโคนมไทยสู่ NEXT NORMAL” ระหว่างวันที่ 3 - 7 มกราคม 2565 ซึ่งพิธีเปิดในวันที่ 3 มกราคม 2565 ได้รับพระมหากรุณาธิคุณจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินไปทรงเปิดงานฯ ณ บริเวณเชิงเขาตาแป้น องค์การส่งเสริมกิจการโคนมแห่งประเทศไทย (อ.ส.ค.) อําเภอมวกเหล็ก จังหวัดสระบุรี
“เป็นที่ทราบกันดีว่าในอีก 4 ปีข้างหน้า คือปี 2568 ไทยจะเปิดตลาดภายใต้ความตกลงการค้าเสรี (FTA) เตรียมปลดล็อคภาษีนําเข้านมผงขาดมันเนย เกษตรกรจึงต้องมีการปรับตัวมากขึ้น เพราะจะเกิดการแข่งขันกับต่างประเทศสูงจึงเป็นเรื่องที่ท้าทาย ดังนั้นจึงต้องเริ่มปรับเปลี่ยนขบวนการพัฒนาการเลี้ยงโคนม เพื่อยกระดับ ต่อยอดอาชีพการเลี้ยงโคนมต่อไป ทั้งนี้ ตนได้มีแนวคิดในการจัดตั้งโรงงานนมผงในประเทศไทย โดย อ.ส.ค.ร่วมทุนกับเอกชน เพื่อผลิตนมผงคุณภาพดีแข่งขันกับตลาดต่างประเทศ ขณะนี้กําลังศึกษาถึงความเป็นไปได้ในเรื่องดังกล่าว รวมทั้งสนับสนุนให้เกษตรกรลดพื้นที่เพาะปลูกเกษตรกรรม และเพิ่มพื้นที่เลี้ยงโคนม เพื่อรองรับความต้องการของตลาด ต่อยอดให้เกิดความมั่นคง สร้างรายได้อย่างยั่งยืน” รมช.มนัญญา กล่าว
ด้านนายสมพร ศรีเมือง ผู้อํานวยการ อ.ส.ค. กล่าวเพิ่มเติมว่า ภายในงานมีการจัดกิจกรรมที่น่าสนใจ อาทิ จัดนิทรรศการย้อนรําลึก อ.ส.ค.60 ปี, การประกวดโคนมชิงถ้วยพระราชทาน และการเข้าเยี่ยมชมฟาร์มโคนมประสิทธิภาพสูง (Thai-Denmark Smart Dairy Farm) เป็นฟาร์มโคนมครบวงจรเปิดให้เกษตรกรเข้ามาศึกษาดูงานจะได้ความรู้เรื่องการบริหารจัดการฟาร์มอย่างเป็นระบบด้วยนวัตกรรมในการเพิ่มประสิทธิภาพภายในฟาร์มได้ นอกจากนี้ภายในงานยังจําหน่ายผลิตภัณฑ์นมไทย-เดนมาร์ค, ร้านค้าจําหน่ายอาหารสัตว์ และปัจจัยการเลี้ยงโคนม ตลอดจนร้านจําหน่ายของที่ระลึกที่มาร่วมออกบูธภายในงานครั้งนี้อีกมากมาย
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมคุ้มครองสิทธิและเสรีภาพ เร่งพิจารณาอนุมัติเงินเยียวยาให้แก่เหยื่ออาชญากรรมและแพะในคดีอาญา
วันอังคารที่ 26 เมษายน 2565
กระทรวงยุติธรรม โดยกรมคุ้มครองสิทธิและเสรีภาพ เร่งพิจารณาอนุมัติเงินเยียวยาให้แก่เหยื่ออาชญากรรมและแพะในคดีอาญา
กระทรวงยุติธรรมโดยกรมคุ้มครองสิทธิและเสรีภาพ เร่งพิจารณาอนุมัติเงินเยียวยาให้แก่เหยื่ออาชญากรรมและแพะในคดีอาญา
ในวันอังคารที่ ๒๖ เมษายน ๒๕๖๕ เวลา ๐๙.๐๐ น. นายวัลลภ นาคบัว รองปลัดกระทรวงยุติธรรม เป็นประธานการประชุมคณะกรรมการพิจารณาค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา ครั้งที่ ๔/๒๕๖๕ โดยมีนายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ ผู้แทนจากหน่วยงานต่างๆ ที่เกี่ยวข้อง อาทิ สํานักงานตํารวจแห่งชาติ สภาทนายความ สถาบันนิติวิทยาศาสตร์ สํานักงานคณะกรรมการกํากับและส่งเสริมการประกอบธุรกิจประกันภัย รวมถึงผู้ทรงคุณวุฒิด้านการคุ้มครองสิทธิและเสรีภาพ เข้าร่วมประชุม พร้อมด้วยนางสาวจิฬาภรณ์ ตามชู กฤษณสุวรรณ ผู้อํานวยการสํานักงานช่วยเหลือทางการเงินแก่ผู้เสียหายและจําเลยในคดีอาญา เป็นเลขานุการ และมีกรรมการ ผู้ทรงคุณวุฒิ ผู้บริหาร ข้าราชการ เจ้าหน้าที่กรมคุ้มครองสิทธิและเสรีภาพ พร้อมผู้แทนจากสํานักงานยุติธรรมจังหวัด ๑๗ จังหวัด เข้าร่วม ณ ห้องประชุมกระทรวงยุติธรรม ๕-๐๑ ชั้น ๕ อาคารกระทรวงยุติธรรม และผ่านระบบการประชุมทางไกล (Video Conference)
สําหรับการประชุมในครั้งนี้ คณะกรรมการฯ ได้ร่วมพิจารณาคําขอกรณีผู้เสียหายอุทธรณ์และกรณีจําเลย รวมจํานวนทั้งสิ้น ๓๐ ราย ซึ่งที่ประชุมอนุมัติให้ความช่วยเหลือแก่ผู้เสียหายและจําเลยรวม ๑๐ ราย เป็นเงินทั้งสิ้น ๒๑๕,๗๕๕ บาท นอกจากนี้คณะกรรมการฯ ได้ร่วมพิจารณาทบทวนแนวทางการพิจารณาจ่ายค่าทดแทนและค่าใช้จ่ายแก่จําเลยในคดีอาญาให้เกิดความชัดเจน รวมถึงฝ่ายเลขานุการได้รายงานสรุปผลการเข้าร่วมประชุมรับฟังความคิดเห็นต่อการวิจัย เรื่อง แรงงานข้ามชาติเข้าไม่ถึงสิทธิผู้เสียหายกับการช่วยเหลือเยียวยาจากรัฐ และสถิติผลการดําเนินงานในมิติต่างๆ ให้ที่ประชุมทราบด้วย
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ มั่นใจระบบสาธารณสุขไทยเข้มแข็ง สามารถรองรับสถานการณ์โควิด 19 เตือนประชาชนปฏิบัติตนตามมาตรการสาธารณสุข “สวมหน้ากาก เว้นระยะห่าง” อย่างเคร่งครัด
วันพุธที่ 6 กรกฎาคม 2565
โฆษกรัฐบาลเผย นายกฯ มั่นใจระบบสาธารณสุขไทยเข้มแข็ง สามารถรองรับสถานการณ์โควิด 19 เตือนประชาชนปฏิบัติตนตามมาตรการสาธารณสุข “สวมหน้ากาก เว้นระยะห่าง” อย่างเคร่งครัด
โฆษกรัฐบาลเผย นายกฯ มั่นใจระบบสาธารณสุขไทยเข้มแข็ง สามารถรองรับสถานการณ์โควิด 19 เตือนประชาชนที่จะวางแผนเข้าร่วมกิจกรรมทางศาสนา  เดินทางท่องเที่ยว ช่วงวันหยุดยาวสัปดาห์หน้า ขอให้ปฏิบัติตนตามมาตรการสาธารณสุข “สวมหน้ากาก เว้นระยะห่าง” อย่างเคร่งครัด
วันนี้ (6 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์การแพร่ระบาดของโควิด 19 อย่างใกล้ชิด ซึ่งขณะนี้ มีการรายงานพบการติดเชื้อโควิดเพิ่มขึ้นเป็นระลอกเล็กๆ (Small Wave) อาจเป็นผลมาจากการผ่อนคลายมาตรการและเปิดประเทศ ประชาชนกลับมาใช้ชีวิตปกติ และมีผู้เดินทางเข้าและออกประเทศมากขึ้น อย่างไรก็ตาม ขอให้ประชาชนเชื่อมั่นระบบสาธารณสุขของประเทศไทยยังเข้มแข็ง โดยรัฐบาล กระทรวงสาธารสุขและทุกหน่วยงานที่เกี่ยวข้อง ทั้งในระดับส่วนกลางและระดับพื้นที่ ได้มีการเตรียมการรองรับกับสถานการณ์ที่เกิดขึ้นอยู่ตลอดเวลาและมีความพร้อมรับมือทุกด้านเพียงพอ คือ หมอพอ เตียงพอ ยาและเวชภัณฑ์พอ รวมถึงเร่งเดินหน้าการฉีดวัคซีนเข็มกระตุ้นให้ครอบคลุมมากขึ้นเพื่อสร้างภูมิคุ้มกันหมู่ทั่วประเทศ อีกทั้งขอให้ประชาชนยังต้องเข้มข้นในการปฏิบัติตามมาตรการด้านสาธารณสุข 2 U ตามที่หน่วยงานด้านสาธารณสุขแนะนํา คือ Universal Prevention มาตรการป้องกันโรค ทั้งเว้นระยะห่าง ล้างมือ สวมหน้ากาก เพื่อป้องกันและลดการแพร่กระจายของเชื้อโควิดและ Universal Vaccination คือ มาตรการฉีดวัคซีนให้ครอบคลุม โดยเฉพาะวัคซีนเข็มกระตุ้น เพื่อให้มีภูมิคุ้มกันสูงขึ้นอย่างต่อเนื่อง ซึ่งจะส่งผลทําให้การดําเนินชีวิตของประชาชนและกิจกรรมด้านเศรษฐกิจของประเทศยังขับเคลื่อนเดินหน้าต่อไปได้ตามแผนที่กําหนดโดยไม่หยุดชะงักอีก
“นายกรัฐมนตรียังห่วงใยประชาชน ที่กําลังจะวางแผนเดินทางไปร่วมกิจกรรมทางศาสนาและท่องเที่ยวในช่วงสัปดาห์หน้า ซึ่งจะมีวันหยุดยาวติดต่อกันหลายวันและเป็นวันเข้าพรรษา ขอให้ทุกคนดูแลสุขภาพและระมัดวังตนเองให้ปลอดภัยทั้งการเดินทางและการปฏิบัติตน ตามมาตรการด้านสาธารณสุขอย่างเคร่งครัดเพื่อให้ปลอดภัยจากโควิดสายพันธุ์ต่าง ๆ เกิดขึ้นในขณะนี้” โฆษกประจําสํานักนายกรัฐมนตรี กล่าว
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ จํานวน 2,428 ราย จําแนกเป็น ผู้ป่วยในประเทศ 2,425 ราย และผู้ป่วยมาจากต่างประเทศ 3 ราย รวมผู้ป่วยสะสม 2,313,010 ราย (ตั้งแต่ 1 มกราคม 2565) ขณะที่หายป่วยกลับบ้าน 2,049 ราย รวมหายป่วยสะสม 2,312,401 ราย (ตั้งแต่ 1 มกราคม 2565) โดยมีผู้ป่วยกําลังรักษา 24,792 ราย และเสียชีวิต 22 ราย รวมเสียชีวิตสะสม 9,060 ราย (ตั้งแต่ 1 มกราคม 2565) ทั้งนี้จํานวนผู้ป่วยปอดอักเสบ รักษาตัวอยู่ในโรงพยาบาล 727 ราย ภาพรวมการฉีดวัคซีนโควิด-19 สรุปจํานวนผู้ที่ได้รับวัคซีนสะสม ตั้งแต่วันที่ 28 ก.พ. 2564 - 4 ก.ค. 2565 รวมทั้งสิ้น 140,049,334 โดส (ซึ่งรวมยอดสะสมการให้บริการฉีดวัคซีนโควิด - 19 แก่กลุ่มเด็กอายุ 5 - 11 ปี ตั้งแต่วันที่ 1 ก.พ. - 4 ก.ค. 2565 จํานวน 5,254,633 โดส) จําแนกเป็นผู้ที่ได้รับวัคซีนเข็มที่ 1 จํานวน 57,003,688 โดส วัคซีนเข็มที่ 2 จํานวน 53,217,012 โดส และวัคซีนเข็มที่ 3 (ขึ้นไป) จํานวน 29,828,634 โดส
-----------------------------------
รัฐบาลไทย-ข่าวทำเนียบรัฐบาล-ไทยติดอันดับ 7 ของโลก “ประเทศที่มีมรดกทางวัฒนธรรมมากที่สุด” ปี 2021
วันพุธที่ 8 กันยายน 2564
ไทยติดอันดับ 7 ของโลก “ประเทศที่มีมรดกทางวัฒนธรรมมากที่สุด” ปี 2021
....
พลเอกประยุทธ์ จันทร์โอชา นายกรัฐมนตรี แสดงความยินดีกับผลการจัดอันดับจาก เว็บไซต์ U.S. News & World Report ประกาศให้ “ประเทศไทย” เป็นประเทศที่มีมรดกทางวัฒนธรรมมากที่สุดเป็นอันดับ 7 ของโลก อันดับ 2 ของเอเชีย และอันดับ 1 ของอาเซียน โดยพิจารณาจากประวัติศาสตร์อันยาวนาน , อาหารเลิศรส , มีสถานที่ท่องเที่ยวทางวัฒนธรรมจํานวนมาก
.
การจัดอันดับในครั้งนี้ จะเป็นส่วนช่วยส่งเสริมวัฒนธรรมการท่องเที่ยวของไทย ในการเปิดประเทศในระยะที่ 2 ขณะเดียวกันรัฐบาลจะจัดทํา Big Data เพื่อเป็นศูนย์กลางการแลกเปลี่ยนข้อมูลด้านวัฒนธรรมของประเทศ
.
สําหรับ 10 อันดับแรก "ประเทศที่มีแหล่งมรดกทางวัฒนธรรมมากที่สุดในโลก" ปี 2021 ได้แก่ 1. สเปน 2. อิตาลี 3. กรีซ 4. ฝรั่งเศส 5. เม็กซิโก 6. อินเดีย 7. ไทย 8. อียิปต์ 9. ตุรกี 10. ญี่ปุ่น ตามลําดับ
.
ที่มา :https://www.usnews.com/news/best-countries/heritage-rankings
#ไทยคู่ฟ้า#รวมไทยสร้างชาติ#ร่วมต้านโควิด19
-------------------